PHOENIX CONTACT | Hálózat üzembe helyezése és készülékek felügyelete egyszerűen: ezt nyújtja az FL-NETWORK MANAGER
/huhu/web/main/products/subcategory_pages/Network_management_software_P-08-10-06/7d055699-e84f-440f-a427-37e858a5763a/7d055699-e84f-440f-a427-37e858a5763a
Hálózat üzembe helyezése és készülékek felügyelete egyszerűen: ezt nyújtja az FL-NETWORK MANAGER
Az FL-Network Manager szoftver segítségével hálózatát gyorsan és egyszerűen helyezheti üzembe. A szoftver a következő lépéseknél segíti Önt:
meglévő hálózat átvizsgálása,
IP-címek kiosztása és készülékkonfigurálás,
többkészülékes konfigurálás,
konfigurációs fájl kezelése,
firmverfrissítés,
SNMP szkripting.
Hálózatátvizsgálás - meglévő készülékek egyszerű felismerése
Konfigurálható átvizsgálási lehetőségek az FL-Network Managerben
A meglévő hálózatokban a Network Manager használatával különféle mechanizmusokon keresztül lehet készülékeket beolvasni. Az adott IP-tartományon belüli tipikus keresési eljárás mellett további mechanizmusokat, mint pl. DCP vagy SNMP Broadcast, is lehet használni.
A talált készülékeket a rendszer táblázatos nézetben áttekinthetően ábrázolja, így ezeket egyetlen kattintással át lehet venni a projektbe.
IP-címek kiosztása és készülékkonfigurálás
IP-cím módosítása az FL-Network Managerben
A legkülönfélébb IP-cím kiosztási mechanizmusok támogatásának köszönhetően (BootP, DHCP, DCP) Ön néhány kattintás segítségével mind ipari Ethernet készülékek, mind pedig PROFINET és EtherNet/IP komponensek esetében el tudja végezni az IP-cím kiosztást. A készülékek MAC-címének segítségével az IP-cím kiosztás tervezése is lehetséges.
Azokat a hálózati komponenseket, amelyeket Ön a projektjébe integrált, részletekbe menően konfigurálhatja. Ezen túlmenően egy áttekintő táblázatban kényelmesen módosíthatja az olyan tipikus paramétereket, mint pl. az IP-cím, az alhálózati maszk, az átjárócím, és a készülékmegnevezés.
A konfigurációs fájlok egyszerű kezelése
Készülékkonfiguráció feltöltése az FL-Network Managerrel
Gyors készülékcsere vagy backup végrehajtásához két kattintás segítségével konfigurációs fájlokat lehet egyidejűleg több készülékről letölteni. A fájlokat a rendszer IP-címmel és időbélyegzővel tárolja, aminek köszönhetően gyors hozzárendelés és a felülvizsgálat problémamentes végrehajtása lehetséges.
A konfigurációs fájlok felvitele a készülékekre szintén egy pár kattintással megvalósítható:
a megfelelő készülékek kiválasztása
a "Konfigurációs fájl feltöltése a készülékre" funkció kiválasztása
készülékenként a fájl kiválasztása a könyvtárból, és az összes fájlra vonatkozó egyetlen kattintással való indítás
Multifirmware-frissítés
Fájlok kiválasztása az FL-Network Managerrel végrehajtandó firmware-frissítéshez
A Network Manager segítségével Ön az összes készüléket néhány kattintással egyidejűleg frissíteni tudja. A szoftver az összes ehhez szükséges funkciót tartalmazza, így nincs szükség további eszközökre.
Készülékek jelölése
Firmware fájlok kiválasztása
Az összes készülék frissítésének párhuzamos indítása
Több készülék egyidejű konfigurálása az FL Network Manager segítségével
Többkészülékes konfigurálás
Ugyanazon paraméterek különböző készülékeken való beállításához, pl. a redundancia-mechanizmusok aktiválásához a Network Manager a többkészülékes konfigurálás lehetőségét bocsátja rendelkezésre. Néhány kattintással, nagyon egyszerűen lehet adott funkciót tetszőleges számú készüléken aktiválni a hálózatban.
Konfigurálás és diagnosztika az összes SNMP-képes készülékhez
SNMP szkripting
A teljes készülékparaméterezéshez SNMP szkripteket lehet létrehozni. Ezeket a szkripteket tárolni lehet, és később más készülékekhez is fel lehet használni. Ezáltal lehetőség nyílik az összes SNMP-képes készülék paraméterezésére és diagnosztizálására. Ezen a módon az olyan hálózati infrastrukturális termékek mellett, mint a switch-ek, a WLAN hozzáférési pontok és az Ethernet-bővítők, a Phoenix Contact I/O állomásait és Ethernet-képes tápegységeit is konfigurálni lehet. Az egyszerű szintakszisnak és az előregyártott sablonoknak köszönhetően ez nemcsak az informatikai szakértők kiváltsága.